作者：陈允平
词牌/韵律：绮罗香

paragraphs: 雁宇苍寒，蛩疏翠冷，又是凄凉时候。
小揭珠帘，夜润唾花罗皱。
饶晓鹭、独立衰荷，溯归燕、尚栖残柳。
想黄花，羞涩东篱，断无新句到重九。
孤檠清梦易觉，肠断唐宫旧曲，声迷官漏。
滴入愁心，秋似玉楼人瘦。
烟槛外、催落梧桐，带西风、乱捎鸳甃。
记画檐，灯影沈沈，共裁春夜韭。